CELEX: 52018DP0396
Language: lv
Date: 2018-10-23 00:00:00
Title: Eiropas Parlamenta 2018. gada 23. oktobra lēmums par priekšlikumu iecelt amatā Eiropas Stratēģisko investīciju fonda rīkotājdirektora vietnieku (N8-0101/2018 – C8-0424/2018 – 2018/0904(NLE))

16.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 345/121
            
         
      P8_TA(2018)0396
      ESIF rīkotājdirektora vietnieka iecelšana amatā
      Eiropas Parlamenta 2018. gada 23. oktobra lēmums par priekšlikumu iecelt amatā Eiropas Stratēģisko investīciju fonda rīkotājdirektora vietnieku (N8-0101/2018 – C8-0424/2018 – 2018/0904(NLE))
      (Piekrišana)
      (2020/C 345/31)
      
         Eiropas Parlaments,
      
                  —
               
               
                  ņemot vērā Eiropas Stratēģisko investīciju fonda (ESIF) Valdes 2018. gada 19. jūlija priekšlikumu par tā rīkotājdirektora vietnieka atkārtotu iecelšanu amatā (C8-0424/2018),
               
            
                  —
               
               
                  ņemot vērā 7. panta 6. punktu Eiropas Parlamenta un Padomes 2015. gada 25. jūnija Regulā (ES) 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 — Eiropas Stratēģisko investīciju fonds (1),
               
            
                  —
               
               
                  ņemot vērā Reglamenta 122.a pantu,
               
            
                  —
               
               
                  ņemot vērā Budžeta komitejas un Ekonomikas un monetārās komitejas kopīgās apspriedes, kas rīkotas saskaņā ar Reglamenta 55. pantu,
               
            
                  —
               
               
                  ņemot vērā Budžeta komitejas un Ekonomikas un monetāro lietu komitejas ziņojumu (A8-0312/2018),
               
            
                  A.
               
               
                  tā kā Regulas (ES) 2015/1017 7. panta 6. punkts paredz, ka ESIF rīkotājdirektoru un rīkotājdirektora vietnieku amatā uz noteiktu trīs gadu termiņu, ko var atjaunot vienu reizi, ieceļ Eiropas Investīciju banka (EIB) pēc Eiropas Parlamenta apstiprinājuma saņemšanas un ievērojot atklātu un pārredzamu atlases procesu saskaņā ar EIB procedūrām, kura laikā visos posmos pienācīgi un savlaicīgi informē Eiropas Parlamentu;
               
            
                  B.
               
               
                  tā kā 2018. gada 19. jūlijā ESIF Valde pieņēma priekšlikumu par ESIF rīkotājdirektora un viņa vietnieka atkārtotu iecelšanu amatā un šo priekšlikumu nosūtīja Eiropas Parlamentam;
               
            
                  C.
               
               
                  tā kā 2018. gada 25. septembrī Budžeta komiteja un Ekonomikas un monetārā komiteja noturēja ESIF rīkotājdirektora vietnieka amatam izvirzītās kandidātes Iliyana Tsanova uzklausīšanu, kurā viņa uzstājās ar ievadpaziņojumu un pēc tam atbildēja uz komiteju locekļu jautājumiem,
               
            
               
                  1.
               
               
                  sniedz savu piekrišanu Iliyana Tsanova iecelšanai par Eiropas Stratēģisko investīciju fonda rīkotājdirektora vietnieci;
               
            
               
                  2.
               
               
                  uzdod priekšsēdētājam šo lēmumu nosūtīt Padomei, Komisijai, Eiropas Investīciju bankai un dalībvalstu valdībām.
               
            
         (1)  OV L 169, 1.7.2015., 1. lpp.